[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 105
                                                              din 27 iunie 2017
                       privind prelungirea unor contracte de închiriere, încheiate cu persoane fizice
   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15.195/08.06.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că se impune prelungirea unor contracte de închiriere, încheiate cu persoane fizice, având ca obiect teren ocupat de construcție - garaj, teren pentru cale de acces, teren agricol, precum și terenuri aferente construcțiilor - curți, al căror termen va expira la data de 30.06.2017; 

Având în vedere clauza din contractele de închiriere, al căror termen va expira la data de 30.06.2017, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566, art.  858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 15.194/08.06.2017, prin care se propune prelungirea contractelor de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

            H O T Ă R Ă Ş T E:
Art. 1. (1) Se aprobă prelungirea contractului de închiriere nr. 1051/2007, așa cum a fost modificat și completat prin actul adițional nr. 1/2012, încheiat cu domnul FARNOȘ ANDREI, având ca obiect terenul ocupat de construcția - garaj, în suprafaţă de 17,60 mp., situat în Municipiul Sighişoara, str. Caisului f.nr., lot nr. 3, a cărui termen va expira la data de 30.06.2017.

(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 96/16049/2011, așa cum a fost modificat și completat prin actul adițional nr. 1/2012, încheiat cu doamna CHIȚU SEVERICA, având ca obiect terenul pentru cale de acces la imobilul proprietatea chiriașei, în suprafață de 12,00 mp., situat în Municipiul Sighişoara, str. Ilarie Chendi, nr. 113, a cărui termen va expira la data de 30.06.2017.

(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 3. (1) Se aprobă prelungirea contractului de închiriere nr. 1050/2007, așa cum a fost modificat și completat prin actul adițional nr. 1/2012, încheiat cu domnul THEISS ANDREI, având ca obiect terenul agricol - fânațe, în suprafață de 1741,00 mp., situat în Municipiul Sighișoara, sat Hetiur, nr. 168, a cărui termen va expira la data de 30.06.2017.
 (2) Chiria este cea stabilită prin contractul de închiriere şi se va indexa cu indicele de inflaţie anual.

 (3) Perioada pentru care se aprobă prelungirea contractului de închiriere este de 5 (cinci) ani.

 (4) Prelungirea contractului de închiriere se va face prin act adiţional.

Art. 4. (1) Se aprobă prelungirea contractelor de închiriere, încheiate cu persoane fizice, având ca obiect terenuri aferente construcțiilor proprietatea chiriașilor - curți, al căror termen va expira la data de 30.06.2017, conform tabelului nominal - anexa nr. 1 la prezenta hotărâre.
 (2) Chiria este cea stabilită prin contractele de închiriere şi se va indexa cu indicele de inflaţie anual.

 (3) Perioada pentru care se aprobă prelungirea contractelor de închiriere este de 5 (cinci) ani.

 (4) Prelungirea contractelor de închiriere se va face prin act adiţional.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel                                                                                         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  5 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic.
13 ex. 
B.A.
